10 gode og dårlige ting ved charter | Freja Fokdal
Hej venner! Som I formentlig har lagt mærke til, har jeg tilladt mig at tage lidt ferie fra blogg
I tirsdags tog vi jo ned syd på på Gran Canaria. Væk fra store, overskyggede Las Palmas, og ned til superturistede Maspalomas.
Jeg tvivler på, om der overhoved bor nogen i Maspalomas, eller om det hele bare er tursiter. Det kunne i hvertfald godt se sådan ud.
Her er fyldt med storcentre fyldt med “internationale buffeter”, souvenir butikker, ihærdige sælgere, der forsøger at hive én ind på lige præcis deres restaurant og flag fra hele Europa. Og så er der store charterhoteller, så langt øjet rækker.
Her er med andre ord touristed på et hidtil uset proletarisk niveau.
Læs også: Der er intet galt med charter
Vi er ikke på charterferie. For vi har selv bestilt fly, hotel og bil – og vi har ikke all-inclusive 😉 Men her er meget charter-agtigt, og mange af de andre gæster er på charter. Her lister jeg 10 gode, og 10 dårlige ved charter.
1. Du har tid til at komme helt ned i gear, slappe af og læse gode bøger.
2. Du kan næsten ikke undgå at være tanned, når du kommer hjem.
3. Ofte er der buffet, og hvem fanden elsker ikke buffet.
4. Du kan konstant have en lille skid på, for du skal ikke noget.
5. Du har massere af tid til at træne, og træningsfaciliteterne er ofte gode.
6. Hvis du har all-inclusive kan du drikke dig fuld gratis hver dag.
7. Har du børn, kan de ofte finde nogle andre skandinavere at lege med, så du har tid til at slappe af.
8. Det er nemt at leje bil og tage ud og se ting. Ellers er der ofte mange ture ud af huset, som man kan tilmelde sig.
9. Der er massere af mennesker at falde i snak med, hvis du bliver træt af dem, du rejser med.
10. Du behøver ikke at tænke på noget. Hotel, fly og rejse til og fra lufthavnen er planlagt for dig. Alt hvad du skal gøre er at slappe af.
1. Kvaliteten af maden er ofte virkelig dårlig.
2. Der er tit andre danskere, eller i hvertfald skandinavere, så det er farligt at bagtale folk på dansk.
3. Der er virkelig mange larmende børn.
4. Der er altid irriterende typer, der spærrer solstole, som de ikke bruger, med deres håndklæder.
5. På hotellet får du stort set aldrig lokal mad. De prøver altid at tilfredsstille de britiske gæster med baked beans, og børnene med fritter og spaghetti kødsovs, i stedet.
6. Du tager med garanti på, fordi du bare ligger og daser og spiser is til du sprækker.
7. Hvis ikke du kommer ud af hotellet, oplever du intet af det land, som du besøger. Det er lidt synd.
8. ALT er overpriced.
9. Det er meget ufleksibelt. Ofte er rejserne fra lørdag til lørdag og til ét hotel. Så du kan ikke selv bestemme, hvornår du vil tage afsted og hjem. Og du kan ikke tage et par dage i en anden by el.
10. Der er ofte virkelig lidt alkohol i drinksene.
Jeg har en enkelt gang været på en rejse i Tyrkiet for et par år tilbage, da jeg var 22. Det er bestemt hyggeligt, der er sol, musik og service nonstop, men jeg må sande at jeg altså ér mest til storbyferier 😀
Men lækkert er det da, især den del med en evig mini-brandert 😉
Hej venner! Som I formentlig har lagt mærke til, har jeg tilladt mig at tage lidt ferie fra bloggen. Jeg er jo som sagt på Gran …